
Inștiinţare. 


Rugăm pe toți câţi au binevoit să primească această 
foaie să grăbească cu trimiterea plăţii de abonament. 
Administraţia foii „ȚARA NOASTRĂ“. 





Cetitorilor. 


Pe toţi, cărora le ajunge în mani această foaie li 
rugăm să o cetească și dacă o socot de potrivită 
trebuințelor țărănimii să o răspândească între oa- 
zmenii noștri dela sate. 

Foaia apare BAPIRIHANAI și o vor primi cetitorii 
Dumineca. 


Abonamentul epean . . . 4cor, 
Pe jumătate de an . . . . 2 y 
Pe trei luni . . . . . . . 1» 


d Banii să se trimită la Administraţia revistei 
„Țara noastră“. Sibiiu — Nagyszeben. Asociațiune. 





Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — și Snoave, poezii poporale etc. Scriitorii artico- 
lelor sunt rugați a se folos? de un grai înțeles de 
bopor, ca să nu fim siliți a supune schimbării în redacție ar- 
ticolele, 

Pentru articolele bune dăm și o cuvenită răs- 
plată bănească. 

DASCALUL. 


Când cetiti rândurile acestea, nu cred că mai este 
școală, unde între cei patru păreţi scunzi și acoperiți de 
sărăcie, dascălul satului, cu glasul ostenit după o muncă 
de un an de școală, să mai frângă din pânea învățăturii 
pe seama micilor săi ascultători. Pretutindenea locul 
penei i-l ia sapa si coasa. Cu inima împăcată pentru 
munca ce a desfăşurat-o iarna întreagă, bucuros ia 
și el în mână uneltele de muncă, și iese în câmp afară 
să mai răsufle din aerul curat și încărcat de mirosuri al 
livezilor, și să-și mai scalde privirea în seninul zărilor 
albastre. 

Pe cale îl întimpină oamenii cu «Bună dimineaţa». 
li cad asa de bine bineţele ce-i dau, că ar voi să se 
oprească în loc și să strângă pe fiecare în braţe ca pe 
un frate. Gândul lui fericit lunecă la examenul ce l-a 
avut mai dăunăzi. A fost lume multă. Săteni îmbrăcați 
în haine de sărbătoare, învățători veniţi de prin satele 
vecine şi dl protopop. El singur a rămas uimit de răs- 
punsurile îndrăsneţe ale copiilor. Deplină i-a fost bu- 
curia însă când, întorcându-se cătră sătenii cari au luat 
parte la examen, a cetit în ochii lor mulțămirea şi mân- 
dria ce o au pentru dascălul lor așă de tânăr și așă de 
vrednic. 

Nimic pe lume nu te face mai fericit ca răsplata 
dreaptă a unei munci cinstite. Si el şi-a avut răsplata 
în căldura privirilor cari l-au întăşurat cu dragoste și 
i-au străbătut până la inimă. A simţit atunci izvorând, 
parcă de undeva din adâncul fiinţii lui, atâta putere de 
lucru, că-i păreă rău că se încheie anul de școală. 

Dar nu-i nimic. Sunt atâtea de făcut afară de școală.  / 

Si el are să se pue pe lucru. Acum e vară, are « 
să-și mai strângă și el ce are pe câmp, și nici oamenii : 
mau răgaz de el să-l asculte. Nici mar prinde vorba, 4 
când ar vedeă ei, că,vreă să deă sfat altora, și locurile ` 
lui pe câmp rămân nelucrate. La iarnă însă e răgaz 
mult și săteni îl ascultă bucuros. Trebue început odată | 
și cu Oamenii mari. Asa nu mai merge. Fără ei nu 
ajungi la nimica. Că la urma urmei în școală ce poţi 
să faci din un băiat? Stă sub paza ta pe săptămână 32 
de ciasuri. Nici două zile întregi. Pe patruzeci de săp- ; 
tamani cât ţine de obiceiu anul de școală se vin 54 de 
zile. 310 de zile e copilul numai în seama părinţilor, 
De unde să poți tu un biet de dascăl, care nai numai 
unul sub grijă, ci 60 până în 80, să-i scoţi la lumină în: 
restimp de 54 de zile? Numai acum își dă el seama ce 
mijloace puţine are la îndemână școala, în ajungerea 
scopurilor ei. Si câte nu așteaptă lumea dela bietul 
dascăl! Câte nădejdi nu se pun?! Cu toatecă adevă- 
ratul folos cu care se poate alege un băiat după anii 
de școală e: să ştie bine ceti, scrie și socoti. Școala 
face începutul. E ca cum ai ară un loc, l-ai grăpă, şi 
gătă frumos pentru sămănat. Ce are a face că plugul 
l-ai cumpărat dela o firmă românească, sau ţi-a picat 
plocon necerut dela o firmă străină? Las' că ce-i făcut 
pe seama altuia nu ţi-se potrivește tie. Dar să fie numai 
om cine ţine de coarnele plugului. 

Ogorul făcut însă trebue sămănat, sămănătura trebue 
îngrijită și buruiana plivită, ca să poată răsări grâul 
curat și să aducă roade bune. Și toate lucrurile aceste 
cad înafară de școală, pentrucă în școală, cum am zis 
abiă se poate ogori. Aci trebue desfășurată munca cea 
mare, şi ostenitoare. Si el va porni-o. N'are sa se teama 
de nimic. Şi de ce să se teamă? Inceputul e greu, Și 
izbânda anevoioasă, dar odată tot are să vină. A făcut 
el socoteala. Are leafă pe an 300 de zloți, puţin ce-i 
drept, pentrucă nevoile sunt multe, dar în sfârșit, dacă 
nu-i mai mult trebue să se ajungă și cu atât. Din banii - 
ăștia, aruncă 20 zloți pe an pe tutun. De aici înainte 
no să mai pună o ţigară în gură. Și de ce să nu se 
poată? Numai dobitoacele nu se pot stăpâni. Omul 

trebue să fie stăpân pe sine. Pe banii ăștia va abonă 
gazete. Va mai abonă și părintele cel bătrân vre-una 
două, de o gazetă-două vor face rând doi oameni mai 
cu dare de mână și buni de inimă din sat, și asa are să 
adune laolaltă vre-o cinci gazete, din cari va ceti sările la 
săteni. Dintâiu puţini, dar apoi tot niai mulţi se vor strânge, 
și cei mai tineri, cari au apucat a învăță să cetească, vor 
luă ei în mână gazetele, să mai vază ce spun. Nu-ţi 
poţi închipui cum deschide mintea omului câte o ga- 
zetă de ăștia. Că ea aduce în toată ziua câte ceva, și 
omul nici nu bagă seamă, cum culege azi una, mâne alta 
asa că la anul nu ţi-e rușine să stai cu el de vorbă. Fru- 
moasă apostolie și slujba grea de gazetar. Să ști tu că 
toată munca ta nu e făcută pentru tine, ci pentru alții 
și toată fapta ta izvoreşte din dragostea nețărmurită ce 
te încălzește si-ti dă putere, față de cei mulți și nacajiti. 
Dacă war fi dascăl nu i-ar plăcea să fie nimic altceva 
pe lume decât gazetar. Și dac'ar fi el om bogat, m'ar face cu 
banii altceva, fără ar abonă pe seama fiecărui om din 
sat, care știe ceti, câte o gazetă. Cum s'ar schimbă satul 
lui după doi ani de zile. 

Atunci să vie cei-ce ţin adunări pentru deșteptarea- 
poporului, că ştiu că ar aveă cine să-l înţeleagă. Zău 
el nu se poate miră îndestul, ce fac unii cu atâţa bani, 
de nu se mai gândesc și la cei săraci și năcăjiți. A văzut 
el pe mulți bătându-și peptul, că ei sunt în stare să facă 
asa și asa pentru țăran, în adunări ridicau pe ţăranul 
român în slava cerului de să-l ameţească, dar când a fost 
la adecă, s'a făcut că n'aude, nu vede. Hei! şi sunt multi 
de aceștia. Cu toți dela mic până la mare nu-şi bat capul 
cu altceva, decât cum să strângă ban lângă ban. Odată 
ori de douăori pe an se scoboară din înălțimea lor cerească 
în mijlocul poporului, încasează ce au de încasat, si se 
aruncă cu o ploaie de vorbe păsărești despre taica 
Traian și învingerea lui asupra lui Decebal. 

Câte un român întreabă nedumerit pe vecin: 

—. Ce-o mai fi vrând domnul ăsta măi vere? 

— Auzi mă ca văzut cum sa bătut Traian cu Du- 
cipal si ne spune să știm si noi. 

— Ce ne doare pe noi de Traian și de Ducipal? 

Ducipal parcă scrie la Alexandrie c'a fost calul lui 
Alexandru împărat. Cum so bătut ăla mă? 


— Ştiu eu? 

— Nu-i în toate minţile. Am tot auzit eu, că cei | 
învățați se mai smintesc de prea multă învățătură. lacă 
acum văz cu ochii. | 

Fata dascălului se luminează de un zimbet. O undă 
de vânt răcoritor îl mângăie pe față. Isi ridică pălăria 
de pe cap și trece așă cu capul descoperit prin hoidele 
„ce dau în pârgă. 

Români îmbrăcați în cămeși pătează câmpul cu 
puncte albe. Dascălul se simte ușor ca o peană. Să 
sboare nu altceva” Ajuns la livadă, lunecă odată gresia 
pe coasă și trage prin mijlocul livezii un polog bătut 
Si zdravăn. 

Un Român trece. cu carul pe calea de alăturea : 

— Bună ziua dle învăţător! Te-ai apucat de muncă? 


— Apucat bade George, că de nu vom munci, 
e rău. 

— Rău şi nu prea dle învățător. Că Dvoastră că- 
pătați leafa, și aveţi din ce trăi. Dar noi sărmanii că nu 
căpătăm de nicăiri nimic. De dat, apoi las pe noi. 
Dtale-ţi dăm, la popa-i dăm, bir dăm, la notarăș dăm, 
la solgăbirău dăm, la advocat dăm, şi cui nu dăm? 
Nouă cine ne dă? Cel de sus, drăguțul că mai stropeşte 
câte-o leacă de ploaie de se face mămăliga, că altcum 
ar fi vai de noi. | a. e. 


COMUNA „VIITORUL. 


V. Banca sătească. 


În anul al doilea dela venirea sa în comuna «Viitorul» 
preotul pregăteşte pe oameni cu orice prilej pentru înființarea 
unei bănci sătești. 

lată cum ne povestește aceasta moș Todor, unul din cei 
mai iscusiți și cinstiți fruntași ai comunei. 

Intro Duminecă, zice moș Todor, preotul nostru stăruie 
cu tot înadinsul ca poporul să se adune la școală. E vorba de 
înființarea unui lucru bun, de folos obștesc, anume de întiin- 

tarea unei bănci sătești. Pentruca să ne dee ajutor cu statul său, 
zice moş Todor, preotul a chemat dela oraș pe domnul Vârto- 
lomeiu Spornic, îndemânatic la multe de toate și foarte price- 
put în tainele înființării băncilor sătești. La soroc eră mult 
popor adunat în şcoală și a sosit şi preotul nostru împreună 
cu domnul Spornic. | 

A vorbit: mai întâi preotul despre greutăţile și năcazurile 
cu cari au să lupte locuitorii satelor, si despre mijloacele de 
îndreptare ale acestor greutăți și năcazuri. 

A urmat la cuvânt domnul Vârtolomeiu Spornic, care a 
arătat cu deamăruntul foloasele băncilor sătești și trebuinţa unei 
astfel de bănci pentru comuna «Viitorul». 

«Dragii mei, zice domnia sa, am venit la dvoastră chemat 
de părintele Peptea care se străduiește așa de mult să facă din 
dvoastră oameni luminaţi si îndestulaţi si din comuna «Viitorul» 
o comună pedeplin fericită. 

Am venit cu drag, oameni buni, şi vă rog ca și dvoastră 
tot cu dragoste și încredere să primiţi povetele ce eu vă dau. 

Știu din spusele multora că dvoastră ati părăsit căile de 
odinioară şi aţi pornit în timpul din urmă pe căi bune şi plăcute 
lui Dumnezeu. O astfel de cale vreau să vă arăt si eu. 

Dragii mei! Am să vă vorbesc despre folosul băncilor să- 
testi, pe cari vremile de astăzi le-au socotit drept mijloacele cele 
mai alese și mai puternice pentru înaintarea în avere și fapte 
bune a popoarălor. | 

Și ştiu că nu voiu puteă să încep mai bine cuvântarea 
mea dedât spunându-vă cum și când și-a luat începutul cea 
dintâi bancă sătească, în felul cum vreau să vă sfătuiesc a în- 
fiinţă si dvoastră una. 

Sunt tocmai 60 de ani, de când în o parte a țării nemţeşti 
poporul ajunsese în mare strâmtoare din pricina unui an rău. 

In timpul acesta F. W. Raiffeisen, un bărbat cuminte și 
inimă caldă pentru binele poporului, vine la gândul, că lipsa şi 
năcazurile se pot birui numai prin unirea puterilor. Se pune 
deci pe lucru și, după multă zoală și mari sfârcoliri, isbuteşte 
să întrunească pe consătenii săi într'o însoţire obştească. Această 
însoţire a alungat lipsa din comună şi a adus belşug. 

Vestea acestui lucru bun sa răspândit în toate părțile și 
pilda cea bună a început să fie urmată si de alte comune. In 
scurt timp felul acesta de însoțiri, numit a/ lui Raiffeisen, a 

fost imbratisat în foarte multe tari, nerămânând nici ţara noastră 
îndărătul altora. 

Și pretutindeni, pe unde au prins rădăcini aceste însoțiri, 
comunele și oamenii au înaintat cu spor în avere si fapte bune. 
Da, pentrucă ele, cum spune cântecul: 

i In calea lor lasă belșug 
Și 'n urma lor lipsele fug. 

Da, pentrucă țânta acestor însoţiri este a face pe oameni 
mai buni și mai avuti, a alcătui întocmirile trebuincioase la ajun- 
gerea acestei fânte și mai cu samă a agonisi banii trebuincioși 
membrilor (părtașilor) însoțirei, precum și a da prilej membrilor 
să-și așeze spre păstrare, cu dobândă banii cari altfel ar stă 
neîntrebuințaţi. a i 

Băncile mari sunt pentru oraşe iar băncile mici şi mai ales 
Insoțirile de împrumut si păstrare după felul celor ale lui Raif- 
feisen sunt anume pentru sate. Și cu cât satul e mai mic, cu 
atât e mai bine, pentrucă ele se pot chivernisi mai ușor, dând 
mai puţin de lucru, și pentrucă se poate cunoaște mai ușor vred- 
nicia fiecărui om, lucru pe care se pune mare preţ la aceste 
însoțiri. 

Insoţirea lucră de obiceiu prin sfaturi date părtaşilor și 
prin o mulțime de alte mijloace potrivite ţântei ce urmărește. 

Mijloacele de căpetenie prin cari însoţirea își ajunge tanta 
sunt banii. | 

Banii trebuincioși însoțirei se câștigă pe trei căi: din părţile 
plătite de membri, din împrumut şi din banii puși cu dobândă 
de-părtași și de nepărtași. 

Toţi ceice sunt părtași la însoţire iau răspunderea pentru 
bunul mers al ei și stau buni pentru acest mers. 

Dacă părtaşii însoțirei stau buni cu toată averea pot să 
capete bani împrumut cu dobândă mică și ei pot da iarăș îm- 
prumut cu dobândă mică. 

Dacă părtaşii însoțţirei stau buni numai pentru o sumă 
anumită, spre pildă de 5—10 ori a părții subscrise de ei, şi asa 
e bine. In această întâmplare părtașii sunt mai la adăpost; dar 
însoţirea nu poate lucră cu atâta nădejde de izbândă și cu mari 
înlezniri, ca atunci când părtașii iau răspunderea pentru bunul 
mers cu toată averea lor. | 

Imprumuturi se dau numai celorce e nădejde, să le poată 
jarăş plăti. Căpeteniile băncii cunosc pe părtași şi știu care ce 

poate si cât poate. Cunosc mai ales de ce încredere sunt vrednici, 
atât împrumutătorii cât şi chizeșii lor.. 

Fiecare părtaş trebue să se înscrie de obiceiu cu câte o 
parte de 10 fl. sau 20 coroane, care sumă însă nu se plăteşte 
deodată ci pe rând, în rate, spre pildă, de câte 1 coroană sau 
două la lună, asa ca plătirile aceste să nu fie o sarcină grea 
pentru nici unul dintre părtaşi. 

Afară de părțile pe cari le plătesc părtașii și cari trebue 
plătite pentrucă însaş legea cere să aibă însoţirea o anumită 
sumă de bani la înfiinţarea ei, — însoţirea primeşte bani cu ca- 
mata dela orișicine, asa că la astfel de insotiri se pot pune spre 
păstrare sume cât de mici, spre pildă, chiar și dela 20 fileri în 
sus. La însoţire isi pun banii spre păstrare nu numai singuraticii 
locuitori, ci și însaș comuna, biserica, școala ș. a. 

Pe calea aceasta însoţirea isi agonisește bani pentruca să 
poată lucră si să fie de folos tuturor. 

Insoțirea dă bani împrumut, dar îi dă mai ales pentru 
înaintarea economiei şi pentru îmbunătățirea sorții membrilor 
săi, înlesnindu-le, pe cât numai se poate, plătirea cametelor şi 
împrumutului la soroace, când oamenii pot mai ușor plăti. 

Banii se dau împrumut pentruca, cu ei, împrumutătorul 
să-și poată agonisi mai ales uneltele şi vitele trebuincioase 
pentru o lucrare mai bună a pământului. 

Cu vite, cu mașini şi unelte bune pământul se poate lucră 
„mult mai bine decât cu vite slabe, rău hrănite, și cu unelte în- 
vechite, și mai ales fără maşini. 

Se vor da mai ales împrumuturi pentru îmbunătățirea li- 
vezilor şi peste tot a fânafelor, cari adesea din lipsa de parale 
stau nămolite sau uscate, și în amândouă împrejurările aduc un 
venit foarte slab sau și nici un venit. 

Se vor da bani în împrumut pentruca ogoarăle întinse, ce 
stau nefolosite să fie schimbate în locuri ce au să aducă belșug 
plugarilor. 

Se vor da bani împrumut pentru răspândirea pormăritului, 
stupăritului și a vermilor de mătasă ş. a, cari sunt nebăgate 
în seamă de poporul nostru, pe când ele ar puteă să-i aducă 
venite frumoase.în fiecare an. Se vor da bani împrumut pentru 
înnoirea viilor pustiite de boale. 

Se vor da mai departe ajutoare ca oamenii se poată câ- 
ştigă câte ceva și în timpul iernii. Anume se va purtà de grije 
ca ei să înveţe a-și face insisi o parte a uneltelor celor mai tre- 

buincioase în economie: furci, grebie, juguri, leuce, coșuri de 
căruțe, coşnițe de albine — din nuiele, paie, scânduri ș. a. 

Pe cei ajunși în ghiarăle cămătarilor însoțţirea trebuie să-i 
ajute, să le plătească datoria și lor să le înlesnească în tot felul 
plătirea la însoţire. 

Insoţirea are să agonisească însaș mașini economice, Se- 
minfe bune, pomi s. a. Ea le capătă mai ieftin, Le poate da prin 
urmare și părtașilor mai ieftin si le poate face înlesnirea de a 
le plăti pe rând. 

Când vre-un părtaş are prilej. de a cumpără moșie sau casă 
însoţirea îi sare într'ajutor făcându-i toate înlesnirile cu putință. 

Mare este și folosul obștesc la care putem ajunge pe calea 
însoțirii sau băncii sătești. Insoţirea ia bani împrumut cu camete 
mai mici și îi dă părtaşilor în împrumut cu camete ceva mai 
mărişoare, dar totuș nu grele. Din deosebirea aceasta de ca- 
mete se acoper chieltuelile băncii cari de obiceiu sunt mici. 
Ce rămâne e profitul băncii. Părtașii însoțirei nu ravnesc la 
micul câştig de un florin sau o coroană ce li Sar cuveni, ci 
lasă aceste sume să se adaugă la fondul obștesc al însoțirii sau 
cumpără pentru ele lucruri aevea folositoare pe seama părtașilor, 
cum sunt cărți, gazete ş. a. 

Din o parte a profitului se fac fonduri pentru școală și 
pentru biserică, iar ce mai rămâne are să formeze drept fond 
„al băncii. 

Cu bună chiverniseală profitul se face din an în an tot 
mai mare, fondul bisericei și al școalei cresc si ele neîntrerupt, 
iar fondul însoţirei ajunge, nu chiar după mult timp, asa de mare, 
că însoțirea poate lucră acum numai cu el, fără să mai aibă 
trebuință de a luă bani împrumut. 

Când însoțirea a ajuns să nu mai iee bani împrumut și 
să lucre numai cu banii ei și când și biserica si școala au fost 
asigurate prin fondurile înființate si sporite pe seama lor, ţânta 
însoțirei este în mare parte ajunsă; de aici încolo câștigul ei se 
poate întrebuință pentru alte lucruri de folos obștesc, cum am 
pomenit mai sus. 

lată, dragii mei, din toate cele spuse puteţi vedeă, că o 
bancă sătească în felul cum vam infafisat-o eu, ar fi o bine- 
cuvântare pentru comuna «Viitorul» si, cu ajutorul ei, în câțiva 
ani dvoastră ati ajunge în o stare de neîntreruptă înflorire. Ur- 
mașilor veţi lăsă în felul acesta un sprijin puternic de înaintare 
şi spor în toate cum şi o pildă vrednică de urmat. 

Socotiţi, dragii mei, toate aceste, şi faceţi o astfel de bancă 
sătească. Bunul D-zeu va fi cu dvoastră si urmașii vă vor bi- 
necuvântă». : 

Pe urma acestei cuvântări și la stăruința preotului și a câ- 
torva fruntași, sau găsit de toţi 35 de oameni cari s'au învoit 
la facerea băncii. Si atâta a fost destul deocamdată. 

Numai decât dl Spornic a cetit statutele, cari au fost 
primite, s'au ales conducătorii însoţirei și a rămas ca dânsul să 
îngrijească de înaintarea statutelor spre a fi întărite. 

Jn mai puţin de 3 săptămâni toate au fost gata, asa că 
banca a putut să-și înceapă lucrările. 

Ca prezident a fost ales preotul, ca contabil (purtător al 
socotelilor) învățătorul, iar cassar unul din cei mai de încredere . 
truntaşi ai comunei. Toţi aceștia au luat sarcina lucrărilor băncii 
fără de nici o plată, și toate au mers și merg bine. 


INGRIGIREA ROILOR IN ZILELE DINTAI. 

Ca şi copiii neingrijiţi îndestul după. naștere, pier şi o mul- 
time de roi în zilele cele dintâi. Pentru-ce'?> Pentru-că nu arareori 
se întâmplă, că astăzi am căpătat unul sau mai mulţi roi și ca 
mâne se pornește un timp ploios şi rece, care ţine mai multe 
zile, încât albinelor le e cu neputinţă să-şi aducă cele de lipsă. 
La întâmplări de aceste stuparul să-și ajute roii, dându-le miere 
subțiată cu apă, iar in coșniţele mobile faguri întregi cu miere. 

Dar’ chiar şi când după roire sunt zile frumoase, e bine să 
sărim în ajutorul roilor şi cu deosebire în al celor mai slăbuţi 
şi cu matcă nefructificată, dându-le nu numai miere, ci şi faguri 
cu pui şi ouă, din cari, prăpădindu-se matea cu prilejul împăre- 
cherei, în aier, să'şi poată creşte o altă matcă. | 

Roii, și mai cu seamă cei cu matcă nefructificată, trebuie 
cercetaţi la o săptămână ca să vedem, dăm de ouă ori ba. Aflând 
ouă, e semn, că matca este fructificată și prin urmare stupul e 
în bună rânduială; aflând matca, dar nu și ouă e semn că îm- 
părecherea n'a izbutit și îi dăm din nou un fagur cu ouă, sau 
și. mai bine cu căsulii de matcă, din cari albinele își pot creşte 
altă matcă şi nu e primejdie, că stupul va căpătă matcă falsă. 
Matea, care nu s'a fructificat în timp de o săptămână, cu anevoie 
se va mai fructifică, de aceia e mai bine să fie omorită și, având 
la îndemână o matcă, o îmbiem sub coperiş pe timp de 24 ore, 
căci din ouă prea cu anevoie dobândim o altă matcă, 

Părcane se pun, după-cum am mai spus, întâiu numai în 
despartamantul de clocit, adecă sub poliţă şi numai atâtea câte 
să le poată cuprinde „roiul. nu mai multe. Fereasta se impinge 
până lângă părcane. Dupăce albinele au umplut pareanele date, 
cari trebuie să fie atâtea în un rând câte şi în celalalt, li se 
mai pun alte două părcane, unul din sus şi altul din jos, dar 
nu chiar dindărăt lângă fereastră, ci între cei doi faguri din urmă, 
asa, ca între doi faguri plini să vină unul gol. 

Tot astfel se face până se umple despărțământul de clocit, 
adecă de sub poliţă şi numai mai târziu, cerând trebuinţa, des- 
coperim graţia lui Hanemann si lăsăm stupul să treacă şi în des- 
părțămâutul de miere. 

Ca albinele se treacă mai in grabă, e bine să se pună la 
fund un fagur cu pui şi apoi 2—3 părcane cu începuturi de 
faguri. Stuparul. 


LA SATE! 


Acum, când mai ales ne preocupă chestiunea creșterii eco- 
nomice şi culturale a poporului, a ţărănimii: credem a nu fi de 
prisos să ne îndreptăm privirile asupra stării poporului dela sate 
asupra ţărănimii de baştină. Căci greul poporului nostru ţără- 
_nimea dela sate il formează. Clasa de mijloc, burghezimea oră- 
şenească, e cu mult prea mică, prea disparentă, pentru-ca pe 
greutatea ei să se poată răzimă forţa de căpetenie a afirmării 
noastre ca popor deosebit. 

E timpul verii. Pleacă mulţi în vacanțe la sate, la locuri 
răcoroase. Vin în atingere de aproape cu poporul; cu blândul 
si cumpătatul popor. 

Când e vorba de creşterea poporului, atunci preot, învăţător, 
notar, advocat şi toţi, câţi rumegă în gândul lor vre-un plan sau 
vre-o schiță cât de mică din un plan de îmbunătățire a sorții 
poporului: ce trebuie să se facă? Să cunoască poporul, să-i ştie 
vrerile si durerile lui, să-i ştie pipăi pulsul încordărilor lui. Asta 
e cerința principală. 

Să-l examineze, să-l ștudieze, ca să-l cunoască în întreagă 
fiinţa lui. Să nu se mărginească numai la constatarea, că po- 
porul nostru e bun si blăjin, ci se cerce a pătrunde în firea lui, 
în cercul lui de vederi si pricepere — strâmt, larg, cum ar fi. 
Să steie cu el de poveşti, să-i asculte năcazurile lui şi să vor- 
beuscă cu el despre modalităţile uşurării acelora. Si apoi să nu 
peardă din vedere a-l dăscăli, unde vede nevoia şi a-i arătă și 
desvăli scăderile, de cari, Doamne, multe se mai găsesc. 

Să părăsim cu toţii optimismul fraselor, că „Românul în 
veci nu piere“ și altele de felul acesta, cari vor fi fost bune 


Cluj 


TARA NOASTRĂ o 433 


zi 








şi ele la vremea lor, dar azi par prea trăite, prea spălătăcite, 
fiindeă s'au prea tocit şi prea fără chibzuială şi căpătâiu s'a 
umplut de ele tot colţul. De te prilegești la vre-o adunare, la 
vre-un banchet, auzi. vorbiri, toaste, discursuri mai mult s'au mai 
puțin sunâtoare si la urmă te alegi cu nimic. 

Aşa se face, că trăim toţi numai cu pomeneala celor moş- 
tenite. Ne amăgim cu credinţi deşerie şi nutrim ilusii, cari toate 
se clăbucese si se spulberă, când e se dai faţă cu chipul realităţii. 

Dacă voim să cunoaştem bine un lucru, îl vom privi.dea- 
proape. Dacă voim a şti, cum se prezintă poporul nostru privit 
deaproape, să mergem în tinda lui, să ședem cu el pe laiţa-i 
sărăcăcioasă si să-i ascultăm jalbele, ce ni-le spune el toate pe 
răgaz şi la înțeles. Atunci vom şti apoi, unde- doare şi îi vom 
puteă statori leac pentru vindecarea ranelor și durerii lui. Atunci 
vom cunoaște greutăţile şi pedecile, de cari se izbesc şi se pră- 
busesc multe planuri frumoase. NI | 

Ce întâlnim la sate? Două straturi, două pături de popor, 
sunt de cari trebuie să ţinem seamă şi cari trebue să ţină şi ele 
seamă una de alta. E deoparte inteligența (domnii şi cărturarii) 
de ceealaltă parte fărânimea, mulţimea poporului, care trebuie 
format şi prefăcut întrun trup puternice de luptă și de muncă 
pentru progres. 

O inţelegere frăţească dintre aceste două soiuri de oameni 
ne-ar da gaianţa înaintării și izbânzii — condiţionându-se, se în- 
tełege, capacitatea de a conduce a soiului dintâi şi dispoziţia, 
aplicarea de a se lăsă condus a celui de al doilea. Unde ju- 
crurile aşa vor fi si când peste tot se va formă acest fel de im- 
prejurări, acolo şi numai atunci se poate vorbi de o creştere 
adevărată a poporului. 

Dar’ că astăzi nu suntem chiar ajunşi la hotarul: acestei 
cerințe de crestere a poporului, fără multă bătaie de cap vom 
putea oblici. În satul cel mai slab şi mai vai de loc, unde sunt 
o sută două de fumuri, găsim și un preot şi un dascăl cel putin. 
Aci preotul se ceartă cu învățătorul, învățătorul cu preotul și 
amândoi impreună cu poporul. Căci sunt stările de asa Când 
e vorba de traiul năcăjit ul dascălilor dela sate, atunci neînţelegerea 
cu poporul e gata. Ei cer, poporul nu voiește sau nu le poate 
da toate, câte s'ar cuveni, căci roada ţăranului e supusă schim- 
bărilor vremii. E anul bun, e şi ţăranul mai darnic, iar de nu, 
rabdă toţi, ori se ceartă şi se învrăjbesc. Vr. 


(Va urmà). 


POVESTEA PÂNII. 


Credem că nu e fără interes, să facem cunoscut cetitorilor 
noştri cum se pregăteà mai de mult pânea — după care ne 
batem toţi. ; ; 

La început mestecau oamenii făina cu apă si o ferbeau, 

Mai târziu numai au prinsa o coace.. După mărturisirea istoriei, 
oamenii dintâi încălziau o lespede în jar, o învăliau. cu o pătură 
de aluat de un deget de groasă și, acoperită cu cenuşă, o lăsau 
să se coacă. Asa se pregăteă: coca (turta sau pogacea). 

- Moise aminteşte intâiaoară de pâne. El face deosebire între 
pânea dospilă si nedospită. Profetul Osia face pomenire despre 
cuptorul de pâne. De pitar iarăş Moise spune, când scrie despre 
întâiul pitar din Egipet. La profetul Ieremia găsim urme despre 
ulița pitarilor. Din vremea grecilor vechi Elianus ne spune de 
45 de pitari, dintre cari cel mai vestit a fost Theairo, pe care-l 
preamăreşte şi Plato în scrierile lui. Scriitorul Ateneus la 2—300 
de ani după Christos face pomenire despre vre-o 72 feluri de 
coacere de pâne. l 

Romanii cei vechi trăiau cu un fel de păsat făcut din 
bucate pregătite, si pisate în piuă. Tot asa Carthaginenii. Unii il 
Şi coceau în cuptoare, cum s'au aflat în săpăturile făcute în deose- 
bite - locuri. 

Pe vremea lui Numa pregătiau la sărbătorile ţinute în cin- 
stea lui Adonis turte în fel de fel de forme de animale, din faina 
de grâu amestecată cu miere, mărar si uleu. La Saturnalii pre- 
găteuu covrigi şi aluate în formă de potcoave. Pe timpul lui 
August erau vre-o 300 de pitari în Roma. 

După spusele scriitoriului Pliniu, Germanii şi Galii au cu- 
noscut înaintea Romanilor aluatul. 

In Francia, in veacul al VIII mâncau pâne de grâu. Pâne 
rotundă, subţire şi lucie, pe care o foiosiau de tăier încă şi pe 
vremea lui Ludovic al XII. 

Pe timpul lui Pipin în Anglia nu eră cunoscută pânea albă 
de grâu. Credincioşilor le împărţiă episcopul după liturghie. 
Pânea se pregătea numai pentru cei de casă și e aproape de 
necrezut, că la 1804 in Manchester nu eră nici un pitar de me- 
serie. 

Meseria de pitar aducea foarte bun câștig, dar sta sub su- 
pravegherea diregătoriilor. La anul 1688 pe podul din Praga se 
puteă vedea incă corfa, în care închideau și-i cufundau pe vre-o 
câteva minute în apă, pe cei ce făceau pânile mai mici de cum 
se cereă. 

La Slavi pregătirea pânii eră datoria femeilor. Pânea cea 
dintâi pe care o scoteau din alvia (covata, troaca) de pâne, eră 
pe seama zeităților casei, şi aceasta nu eră iertat să o mânâuce 
decăt stăpânul ori stăpâna casei. Pânea aveă forma de "pig 
subțire. 

La dospirea panii va fi ajuns vre-o femeie grijitoare, care 
aluatul rămas din rândul trecut l-a amestecat cu aluatul cel nou, 
şi asa va fi băgat de seamă, că pânea pregătită în felul acesta 
e mai bună decât pânea fără aluat. 

Din popor. 


lar în loc de cântări sfinte De muriam cu florile 
Ce se cântă la morminte, M'ar fi plâns surorile, 
Croncănesc corbii în vânt In grădina cu stupină 
Eu zac întins pe pământ. M'ar fi plâns maica bătrână. 

Foicică foaie lată, = Foaie verde foi de nuc 
Vină, maică, şi mă caută Mi-a vin't vremea să mă duc, 
La poalele steagului Să plec în ţară străină 
In capu şireagului. Şi-acum să-mi iau ziua bună: 
Că-acolo-i fi îngropat Dela frunza de pe munţi 
Fără scândură de brad. Dela dulcii mei părinţi, 
Dumnezeu m-o milui Dela frunza de pe brazi 
Si din mine-o răsări Dela doriţii mei fraţi, 

Din picioare Dela grădina cu flori 

Mândră floare Dela dulcile surori, 

Din guriţă Dela fir de busuioc 

Fântâniţă Dela feciorii din joc, 
Şi din buze izvoraşe Dela frunza de cicoare 
Din ochi două părăiaşe, Dela mândre fetişoare, 
Ca să bei, maică din ele — Dela frunza de suleină 
Să te mai alini din jele. Dela mândra ce suspină. 

+ Culese de GA. T. 
STIRI. 


Instiintare. Am trimis această foaie timp de 
o jumătate de an unui număr foarte mare de cetitori, 
fără ca multi din ei să fi plătit abonamentul şi fără 
să fi returnat cele 25 numere ale foii. Dreptaceea 
pe toți aceşti cetitori i-am socotit şi-i socotim abonați 
şi-i rugăm să binevoiască a ne trimite abonamentul 
pe asemnatul alăturat la Nr. 20 al foii. 

Abonaţii cari au plătit numai pe un pătrar sau 
o jumătate de an sunt rugați să-şi înoiască abona- 
mentul la timp trimitând suma cu care sunt în 
restanță. 

Zotodată rugăm să se lipească pe dosul cuponului 
întreagă adresa sau să se scrie măcar numărul în- 

vălitoarei' în care trimitem foaia şi să nise împăr- 
tăşească spre îndreptare greşelile ce sar fi strecurat 
în adresă. 

| Cărturărimea noastră o rugăm şi la acest loc 
să răspândească această foaie în păturile largi ale 


HAPI BEN noastre. 
8 


In săptămâna trecută 2677 de inşi a plecat din tara noastră k i 
la America. Dintre aceştia 149 români. Dumnezeu să-i aducă în `: 


pace acasă. 
9 ` l 
Starea sămănăturilor din întreaga tară, după rapoartele 
oficiale — e mijlocie. Pe unele locuri grâul, orzul şi ovăsul sunt de . 
„tot slabe. Cucuruzul si cartofii făgăduiesc nenolti bogată. Poame . 
„vor fi puţine. Viile sunt frumoase. 
8 ; > 
-Nu pti carte. — După datele statistice din 2.799,479, cât 
face numărul Românilor din. ţara aceasta abià ştiu carte 375,117. 
Restul de 2.213,947 nu ştiu carte de loc. 
Când vom ajunge şi noi odată la lumină? 
> Întrimire agricolă în Şura-mică. Comitetul „Reuniunii române 
de agricultură din comitatul Sibiiului“ a ţinut o întrunire agricolă 
în Şura-mică,. Duminecă la 30 Iunie n. a. c. Intrunirea s'a ţinut > 
in şcoală, dela amiazi până la 4 ore d.a. Adunarea a fost foarte 
bine cercetată: de poporul din. comună, în frunte cu preotul si 


învățătorul. Membrul comitetului, di R. Simu a vorbit despre.. ` 


căile pe cari poporul trebuie să umble pentruca să scape de rele şi ` 

să ajungă la bine. Indeosebi a vorbit. despre stupărit, având la | 
îndemână o coșniţă mobilă şi cele mai neapărat trebuincioase ` 
unelte pentru stupărit şi strămutând de fapt un roiu din coșniţa 
de nuiele în coşniţa mobilă. Coşniţa mobilă, roiul şi uneltele de 
stupărit au fost dăruite preotului cu îndatorirea de a lucră pentru 
răspândirea stupăritului în comună. Membrul comitetului, dl Ni- 
colau Iosif a vorbit despre cultura viilor şi a pomilor, cum şi de- 
spre societăţile de asigurare a vitelor; iar dl Victor Tordăşianu 
despre - Însoţirile de credit sistem Raiji, în. urma căreia este 
nădejde că Românii de acolo vor infiinţă în scurt timp o astfel 
de însoţire. 








Tiparul tipografiei athidiecezane Sibiiu. 

